Nóg slegte nuus vir motoriste in FebruarieArgieffoto Die departement van energie het Vrydag ŉ petrolprysverhoging vir Februarie aangekondig. Die prys van 93- en 95-oktaan-petrol styg Woensdag, 1 Februarie, met 29c per liter. Volgens die departement styg die prys van diesel met 21c per liter en paraffien met 17c per liter. LP Gas is 21c duurder per kilogram. Die departement skryf dit toe aan ŉ verhoging in internasionale faktore en wisselkoers-veranderinge. Volgens die departement sluit dit die feit in dat Suid-Afrika ru-olie invoer op ŉ prys wat deur internasionale vlakke bepaal word, insluitend verskepingskoste. Die prys van ru-olie het gemiddeld, oor die periode van hersiening, gestyg.